Августрал 2-нний жулла республикалий хьунни «Забег РФ» тIисса щалвагу Аьрасатнал полумарафон. Му спортрал мероприятие дайссар гьар шинах Аьрасатнал 85 шагьрулий, миннувух Каспийскалий ва МахIачкъалалив гьашину мукьулчинни дурсса. Жулла республикалий му дайссар ДР-лул Спортрал ва физкультуралул министерствалул.\nЛечаву дайдирхьунни Каспийскалий Лениннул майдандалия. Муний гьуртту хьунни 70 инсан, лечин хьхьичI миннал дунни коронавирусрайнсса тестругу.\nМарафондалий гьуртту хьуминнахь республикалул каялувчинал чулуха аьла-ссаламгу бувну, ххувшавуртту чIа кунни цалчинма вице-премьер Анатолий Карибовлул.\nАьмну гьурттучитурал бивтунни 21 километралул манзил. Каспийскаллал цаппара кучардавухгу бувккун, марафончитал бувкIунни МахIачкъалаллал Хъунмайданнив. Микку миннан цинявннан дуллунни дакIний личIансса медаллу. 18-34 шиннавусса жагьилтураву цалчинмур кIану бувгьунни Андрей Федоричевлул. Мунаяр шанна минутIрал махъ увкIунни кIилчинмур кIану бувгьусса МахIаммад АьлихIажиев. Шамилчинмур завалун лайкь хьунни МахIаммад Агъакишиев.\nМува оьрмулул душвараву цалчин бувкIунни Раисат Чартаева, кIилчинмур кIану бувгьунни Амина Хидарбековал, шамилчинмур – Аминат МахIаммадовал.\n35-40 шиннавусса хъанниву цалчинмур кIану бувгьунни Динара ХIаммадовал, кIилчинмур кIану – Мария АхIмадовал, шамилчинмур – Анна Гребенщиковал. Арамтураву цалчинмур кIану бувгьунни Терлан Амираьлиевлул, кIилчинмур – Алексей Ивановлул, шамилчинмур – Мурад МахIаммадтIагьировлул. Наградартту дуллунни мукунна Камил Давдиевлун (45-54 шиннавуминнаву) ва Евгения Драгунован (55 шин).\nГлава республики отметил предприятия Дагестана, на которых налажено новое производство в связи с коронавирусом\nСледующая публикация ДакIний личIансса мажлис\nПредыдущая публикация Хаварду – кутIану